
Képviselő-testület
2023. február 23-i ülésére


Tisztelt Képviselő-testület!

[bookmark: _Hlk63323470]Tárgy: Budapest Főváros XIV. Kerület Zugló Önkormányzata Képviselő-testülete … /2023. (… . ...) önkormányzati rendelete a Zugló városképvédelméről szóló 10/2021. (III. 26.) önkormányzati rendelet módosításáról

I. Előzmények
Budapest Főváros XIV. Kerület Zugló Önkormányzata Képviselő-testülete 266/2022. (VIII. 29.) önkormányzati határozatával elfogadta a Magyarországi Református Egyház Bethesda Gyermekkórháza (a továbbiakban: Beruházó) Budapest XIV. kerület Bethesda u. 3-5. = Hermina út 51-53. = Hungária krt. 200-202. (29768/2 hrsz.) és Bethesda u. 1. = Hermina út 55. (29767/7 hrsz.)  - ingatlanait érintő beruházás (a továbbiakban: Beruházás) ingatlanán tervezett ingatlanfejlesztési Beruházás megvalósításához tartozó telepítési tanulmánytervet, és településrendezési szerződést, amely alapján a településrendezési szerződés (3. melléklet) 2022. szeptember 19-én létrejött.
A Beruházás célja a Bethesda Gyermekkórház korszerűsítése és új kórházi tömbbel történő bővítése. 
Az Önkormányzat által támogatott beruházás megvalósulásához a Zugló városképvédelméről szóló 10/2021. (III.26.) önkormányzati rendelet (a továbbiakban: ZVR) módosítása vált szükségessé, ezért a partnerségi egyeztetés szabályairól szóló 24/2022. (VII. 13.) önkormányzati rendelet 2.§ (1) bekezdésében kapott felhatalmazás alapján 2023. január 26-án a ZVR módosítás és egyeztetési eljárás megindításáról döntöttem. (4. melléklet)

A rendelet-módosítás programja:
· a Bethesda Gyermekkórház tervezett ingatlanfejlesztési beruházáshoz kapcsolódó – az épület legmagasabb pontjának értékét meghatározó – előírás módosítása,
· Zugló teljes területére vonatkozó tartalmi pontosítások a magasabb rendű jogszabályokkal való és a ZVR-en belüli összhang megteremtése érdekében.

Felkértem Zugló főépítészét, hogy fentiek alapján kezdje meg Zugló városképvédelmi rendeletének módosítását, a módosításhoz szükséges egyeztetés lefolytatását a vonatkozó jogszabályok szerint.
A településrendezési eszközök egyeztetéséről és elfogadásról szóló jogszabály szerint a ZVR módosítás egyeztetési eljárása csak véleményezési szakaszból áll, ennek megfelelően a módosító rendelettervezet véleményeztetése megkezdődött. A véleményezésre jogosult szervek és a partnerek a partnerségi egyeztetés jogszabályi előírásainak megfelelően 2023. január 28-tól 2023. február 11-ig adhattak véleményt. 
A véleményezési felhívás és közzétett anyag ma is elérhető Zugló honlapján:
https://www.zuglo.hu/ertesites-zuglo-varoskepvedelmi-rendelet-modositasanak-velemenyezesi-eljarasarol/
A véleményezésre jogosult szervektől érkezett véleményeket és a kezelésükre adott főépítészi javaslatot a 5. melléklet összefoglaló táblázata tartalmazza. A véleményezési dokumentációval kapcsolatos szakmai véleményeket, észrevételeket kizárólag az állami főépítész fogalmazott meg, amelyeket maradéktalanul akceptáltunk, ennek megfelelően a rendelettervezetben a szükséges pontosításokat elvégeztük. Partnerségi vélemény nem érkezett. Eltérő vélemények hiányában a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 70.§ b) pontja szerinti egyeztetésre nem volt szükség.


II. Vélemények
[bookmark: _Hlk127268862]Főépítészi Iroda véleménye:
A ZVR módosításának indításáról szóló polgármesteri döntés alapján a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletnek és a partnerségi egyeztetés szabályairól szóló 24/2022. (VI. 13.) önkormányzati rendeletnek megfelelően a ZVR módosításának egyeztetése lefolytatásra került, a partnerségi eljárás indításának napján hatályban lévő szabályok szerint lakossági fórumot nem kellett tartani, mely álláspontot az állami főépítész az eljárás során – szóban és azzal is, hogy nem tett kifogást – megerősített.
[bookmark: _Hlk127268856]Az E-TÉR felületre és  a honlapra véleményezésre feltöltött dokumentációhoz képest a Képviselő-testület elé terjesztett  rendelettervezet szövege, jogi észrevétel alapján apróbb módosításokat tartalmaz, amely által a rendelet egyértelműbb és közérthetőbb lett, az eredeti szabályozási szándékon azonban nem változtat.


A jogalkotásról szóló 2010. évi CXXX. törvény 17. §-a alapján a ZVR módosítás várható hatásai a következők:
· Társadalmi, gazdasági, költségvetési hatása: a ZVR módosítása az önkormányzat költségvetésében többletkiadást nem eredményez. 
· Környezeti és egészségi következményei: a ZVR módosításának környezeti és egészségügyi hatása nincs.
· Adminisztratív terheket befolyásoló hatása: a ZVR módosításának adminisztrációs többlet terhe nincs.
· A jogszabály megalkotásának szükségessége és a jogalkotás elmaradásának várható következményei: a ZVR módosítás biztosítja a Bethesda Gyermekkórház tervezett ingatlanfejlesztési beruházás megvalósításának keretét, valamint a magasabb rendű jogszabályokkal való és a ZÉSZ-en belüli összhang megteremtése érdekében tartalmaz pontosításokat.
· Az önkormányzati ZVR végrehajtásához szervezeti, tárgyi és pénzügyi többletfeltétel nem szükséges.

Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz. 

Jegyző törvényességi véleménye: a rendelettervezet a törvényességi és a jogszabályszerkesztési követelményeknek megfelel.

Kérjük a Tisztelt Képviselő-testületet, hogy a rendelet-tervezetet megtárgyalni és a rendeletet megalkotni szíveskedjen!

III. Bizottsági vélemények
Az előterjesztést a Városfejlesztési Bizottság, valamint a Jogi és Ügyrendi Bizottság tárgyalja.

IV. Döntési javaslat 
Budapest Főváros XIV. Kerület Zugló Önkormányzata Képviselő-testülete megalkotja …./2023. (… …) rendeletét a Zugló városképvédelméről szóló 10/2021. (III. 26.) önkormányzati rendelet módosításáról az előterjesztés 1. – 2. melléklete szerint.


A rendeletalkotási javaslatról való döntés a Magyarország helyi önkormányzatairól szóló 2011. évi CLXXXIX. törvény 47.§ (1)-(2) bekezdései, valamint az 50.§-a alapján minősített többséget igényel.
[bookmark: _Hlk38264357]

Budapest, 2023. február 10.


									     Horváth Csaba
                                                                                                                 polgármester 


[bookmark: _GoBack]Mellékletek:
1. rendelettervezet
1. rendelettervezet indokolása
1. településrendezési szerződés
1. polgármesteri döntés ZVSZ módosítás és egyeztetési eljárás indításáról
1. beékezett véleményeket és kezelésükre adott főépítészi javaslatot összefoglaló táblázat

Az előterjesztést készítette: Főépítészi Iroda (Binó Beáta osztályvezető)

